Narodna skupština
20150729

Lepo. Član 9. to su detalji oko potpisivanja ugovora o prodaji i gle čuda, sada nam je jasno zašto je ova sednica kasnila danas dva sata, zato što je sada vaterpolo i kada jevaterpolo nema prenosa sa sednice. Tako da to pojačava sumnju u to da je ovo jedan zakon ispod žita, a sada možemo da kažemo i ispod vode i to ne ove beogradske, nego neke druge, ruske. Rokovi koji su ovde dati su isto fenomenalni. To je sve dva dana, tri dana, sedam dana. Ne postoji zakon koji tako brze rokove ima, što je još jedan dokaz da se ovde radi o nečemu prljavom i to ni vaterpolo neće moći da opere, tu prljavštinu, a konačno, krunski dokaz za to da ja grešim i da pravim teoriju zavere i da nisam u pravu bi bilo nešto na šta mi imamo pravo kao narodni poslanici jer se ovde radi o državnim nekretninama.